หุ้นไทยภาคเช้าปิดลบ 3.24 จุด
เช้าวันนี้ดัชนีหุ้นไทยปิดที่ระดับ 1,065.89 จุด ลดลง 3.24 จุด หรือ 0.30% มีมูลค่าการซื้อขาย 9,437.07 ล้านบาท
2 ก.ย. 2554

เช้าวันนี้ดัชนีหุ้นไทยปิดที่ระดับ 1,065.89 จุด ลดลง 3.24 จุด หรือ 0.30% มีมูลค่าการซื้อขาย 9,437.07 ล้านบาท
เช้าวันนี้(2 ก.ย.54) ดัชนีหุ้นไทยทรงตัวในกรอบแคบ และเคลื่อนไหวอยู่ในแดนลบเป็นส่วนใหญ่ เนื่องจากตลาดขาดปัจจัยใหม่ๆเข้ามากระตุ้น ส่งผลให้ดัชนีปิดภาคเช้าที่ระดับ 1,065.89 จุด ลดลง 3.24 จุด หรือ 0.30% มีมูลค่าการซื้อขาย 9,437.07 ล้านบาท 5 อันดับหุ้นที่มีมูลค่าการซื้อขายสูงสุด1. PTT ปิดที่ 328 บาท ลดลง 2 บาท หรือ 0.61% มูลค่าการซื้อขาย 765.93 ล้านบาท2. PTTEP ปิดที่ 168.50 บาท ลดลง 5 บาท หรือ 2.88% มูลค่าการซื้อขาย 636.15 ล้านบาท3. BBL ปิดที่  159.50 บาท ลดลง 1 บาท หรือ 0.62% มูลค่าการซื้อขาย 417.26 ล้านบาท4. CPALL ปิดที่ 50.50 บาท ลดลง 1 บาท หรือ 1.94% มูลค่าการซื้อขาย  395.73 ล้านบาท5. BANPU ปิดที่ 642 บาท เพิ่มขึ้น 10 บาท หรือ 1.58% มูลค่าการซื้อขาย 360.12 ล้านบาท 
บริษัทหลักทรัพย์(บล.)ฟิลลิป(ประเทศไทย) ระบุว่า ตลาดหุ้นไทยยังมีความผันผวน ขณะที่นักลงทุนมองหาปัจจัยที่มีความโดดเด่นเข้ามาชี้นำทิศทาง แต่ดูเหมือนปัจจัยแวดล้อมต่างๆยังคงต้องรอความชัดเจนไปอีกระยะ โดยเฉพาะอย่างยิ่งเรื่องมาตรการกระตุ้นเศรษฐกิจเพิ่มเติมของสหรัฐ รวมถึงข้อสรุปสุดท้ายของหลายๆมาตรการจากรัฐบาลใหม่ของไทย 
อย่างไรก็ดี การ กลับเข้ามาซื้อสุทธิในจำนวนที่มากขึ้นเกือบ 4.5 พันล้านบาท ของนักลงทุนต่างชาติวานนี้ มีส่วนช่วยประคับประคองการอ่อนตัวของตลาดได้ในระดับหนึ่ง โดยรวมตลาดจึงแกว่งตัวในกรอบแคบเป็นหลัก ส่วนกลยุทธ์การลงทุนระยะสั้นเน้นการซื้อเก็งกำไรต่อไป โดยเลือกหุ้นรายตัวเป็นหลัก แนวต้าน 1080-1090 จุด แนวรับ 1064-1060 จุด